[image: image1.png]















545400 SIGHIŞOARA

Str. Muzeului nr. 7, Tel./Fax. 0265-771278

 H O T Ă R Â R E A   NR. 85 

din 29 mai 2013

privind susţinerea activităţii Asociaţiei pentru Drepturile Animalelor

Consiliul Local al Municipiului Sighişoara, întrunit în şedinţă ordinară; 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10496/13.05.2013, calitate conferită de prevederile art. 33 din Legea nr.393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215 din 2001, legea administraţiei publice locale, republicată, cu modificările şi completările ulterioare;

Ţinând cont că, în temeiul Hotărârii Consiliului Local Sighişoara nr. 56/13.09.2012, s-a încheiat acordul de parteneriat nr.19.384/19.09.2012, între Municipiul Sighişoara şi Asociaţia pentru Drepturile Animalelor (ADA), având ca obiect strângerea câinilor comunitari de pe teritoriul Municipiului Sighişoara şi prestarea serviciilor pentru gestionarea acestora aflaţi în adăpostul municipiului, de către Asociaţia pentru Drepturile Animalelor, contribuţia financiară a Municipiului Sighişoara, conform acestui acord de parteneriat fiind de 3000,00 lei/lună;

Având în vedere petiţia înregistrată la Consiliului Local Sighişoara cu nr. 2/21.01.2013, prin care, Asociaţia pentru Drepturile Animalelor a solicitat suplimentarea contribuţiei financiare cu suma de 2000,00 de lei/lună, sens în care, urmare a dezbaterilor din şedinţa ordinară a Consiliul Local Sighişoara din luna ianuarie 2013, acesta, în limita alocaţiilor bugetare, şi-a exprimat acordul de principiu favorabil pentru suplimentarea contribuţiei financiare;

Ţinând cont de prevederile Legii nr. 205/2004 privind protecţia animalelor, cu modificările şi completările ulterioare;

Luând în considerare prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Raportul de specialitate al Serviciului Monitorizare servicii de utilităţi publice, investiţii, urmărire contracte, înregistrat cu nr. 10495/13.05.2013, prin care, întrucât există la bugetul local al municipiului sumele necesare, se propune susţinerea activităţii desfăşurată de Asociaţia pentru Drepturile Animalelor, la nivelul municipiului (conform celor stabilite în acordul de parteneriat nr.19.384/19.09.2012), cu suma de 2000,00 lei/lună, care se va adăuga la contribuţia financiară a Municipiului Sighişoara stabilită prin acordul de parteneriat nr.19.384/19.09.2012, contribuţia financiară totală fiind astfel de 5000,00 lei/lună;

Având în vedere avizele favorabile ale tuturor comisiilor pe domenii de specialitate;

În baza art.36, alin.2, lit. d, alin.6, lit. a, pct.19 şi alin.9, art. 45, alin. 2 şi a art.115 alin. 1, lit. b din Legea nr. 215/2001, legea administraţiei publice locale, republicată, cu modificările şi completările ulterioare,

H O T Ă R Ă Ş T E :

Art.1. Se aprobă susţinerea activităţii desfăşurată de Asociaţia pentru Drepturile Animalelor, la nivelul municipiului (conform celor stabilite în acordul de parteneriat nr.19.384/19.09.2012), cu suma de 2000,00 lei/lună, care se va adăuga la contribuţia financiară a Municipiului Sighişoara stabilită prin acordul de parteneriat nr.19.384/19.09.2012, contribuţia financiară totală fiind astfel de 5000,00 lei/lună.

Art.2. Se aprobă ca susţinerea activităţii desfăşurată de Asociaţia pentru Drepturile Animalelor, cu suma de 2000 lei/lună, să se realizeze pe durata şi în condiţiile stipulate în acordul de parteneriat nr.19.384/19.09.2012, care s-a încheiat pe o perioadă de 5 (cinci) ani de la data semnării.

Art.3.  Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică, Serviciul Monitorizare servicii de utilităţi publice, investiţii, urmărire contracte şi Asociaţia pentru Drepturile Animalelor.

Art.4. Prin grija d-rei Anca Fleşariu, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarul municipiului, Prefectul Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,


  
Dan-Constantin Enescu   

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Direcţia economică ;

1 ex. Serviciul Monitorizare servicii de utilităţi publice, investiţii, urmărire contracte;
1 ex. Asociaţia pentru drepturile animalelor

9 ex. AF/FM

